b'\n_START_ARTICLE_\nCimbolai\n_START_PARAGRAPH_\nCimbolai (sen. gr. kymbalon < kymbe\xc2\xa0\xe2\x80\x93 \xe2\x80\x9etaur\xc4\x97, dubuo\xe2\x80\x9c)\xc2\xa0\xe2\x80\x93 muzikos instrumentas (mu\xc5\xa1amasis chordofonas)._NEWLINE_Cimbolus sudaro 90-110\xc2\xa0cm ilgio, 40-60\xc2\xa0cm plo\xc4\x8dio ir 4-6\xc2\xa0cm auk\xc5\xa1\xc4\x8dio trapecijos formos medinis klijuotas korpusas. I\xc5\xa1ilgai jo i\xc5\xa1tempta 12-33 metalin\xc4\x97s viengubos ar dvigubos, kartais trigubos stygos, suderintos ma\xc5\xbeoriniu diatoniniu garsynu. \xc5\xa0ios stygos mu\xc5\xa1amos 2 mediniais plaktuk\xc4\x97liais, pamu\xc5\xa1tais oda arba veltiniu. Cimbolais skambinama solo, bei instrumentiniuose ansambliuose (da\xc5\xbeniausiai akompanuojant smuikais)._NEWLINE_Cimbolai paplit\xc4\x99 daugiausia Vidurio ir Ryt\xc5\xb3 Europoje\xc2\xa0\xe2\x80\x93 Vengrijoje, Rumunijoje, Moldavijoje, Ukrainoje, \xc4\x8cekijoje, Slovakijoje, Graikijoje. \xc4\xae Lietuv\xc4\x85 pateko viduram\xc5\xbeiais i\xc5\xa1 Lietuvos did\xc5\xbeiosios kunigaik\xc5\xa1tyst\xc4\x97s slav\xc5\xb3 kra\xc5\xa1t\xc5\xb3. Pirm\xc4\x85kart minimi Jono Bretk\xc5\xabno Biblijos vertime (1579\xe2\x80\x931590\xc2\xa0m.). Cimbolai buvo paplit\xc4\x99 pietry\xc4\x8di\xc5\xb3 ir Ryt\xc5\xb3 Lietuvoje, U\xc5\xbenemun\xc4\x97je, Ma\xc5\xbeojoje Lietuvoje, buvo \xc5\xbeinomi ir \xc5\xbdemaitijos pietuose._NEWLINE_Cimbolams labai artimi instrumentai yra Artimuosiuose Rytuose naudojamas sant\xc5\xabras, bei Kinijoje naudojamas jang\xc4\x8dinas.'